‘‘हमारे इस क्लब में 28 वर्ष से ले कर 60 वर्ष तक की महिलाएं घूमने जाती हैं. केवल दिल्ली से ही नहीं वरन चेन्नई, कोचीन, बेंगलुरु आदि से भी आती हैं, खासकर रिवर राफ्टिंग के लिए. ऐडवैंचरस ऐक्टिविटीज को ज्यादा आनंददायक बनाने के लिए हम सुनिश्चित करते हैं कि ट्रैक पर सारे अरेंजमैंट्स सुविधाजनक हों ताकि इन महिलाओं को किसी तरह की परेशानी का सामना न करना पड़े. लेकिन मैं उन्हें यह अवश्य याद दिलाती रहती हूं कि ट्रैकिंग पर आना कोई लग्जरी वेकेशन नहीं है, इसलिए ट्रैक पर किसी भी अनहोनी के लिए तैयार रहें,’’ कहना है सुमित्रा सेनापति का.